การรุกคิโรโวกราด

**ปฏิบัติการรุกคิโรโวกราด** (, ), หรือในชื่อเรียกของเยอรมันว่า **การตั้งรับในพื้นที่คิโรโวกราด** (Die Abwehrschlacht im Raum von Kirowograd), เป็นการรุกโจมตีในแนวรบยูเครนที่ 2 ของกองทัพแดงต่อกองทัพที่ 8 ของเยอรมนี ซึ่งสังกัดในกลุ่มกองทัพใต้ ในบริเวณเมืองคิโรโวกราดทางตอนกลางของยูเครน ระหว่างวันที่ 5 ถึง 16 มกราคม ค.ศ. 1944 เหตุการณ์นี้เกิดขึ้นบนแนวรบด้านตะวันออก และเป็นส่วนหนึ่งของการรุกนีเปอร์–คาร์เพเทียน ซึ่งเป็นการโจมตีของสหภาพโซเวียตต่อกองทัพกลุ่มใต้ โดยมีเป้าหมายเพื่อยึดคืนดินแดนยูเครนที่เหลืออยู่ทางตะวันตกของแม่น้ำนีเปอร์ ซึ่งถูกเยอรมนียึดครองตั้งแต่ปี ค.ศ. 1941

## ภูมิหลัง
หลังจากข้ามแม่น้ำนีเปอร์ในเดือนกันยายน ค.ศ. 1944 กองทัพแนวรบยูเครนที่ 2 ของพลเอกอีวาน โคเนฟ ได้ผลักดันกองทัพเยอรมันด้วยการสู้รบที่ดุเดือด โดยรุกคืบไปได้ระหว่าง 30 ถึง 100 กิโลเมตรบริเวณฝั่งขวาของแม่น้ำ ขณะเดียวกันก็ยึดแชร์กาซือ, นามิอันกาและออแลกซันดรียาได้ภายในกลางเดือนธันวาคม

## บทนำ
เมื่อวันที่ 20 ธันวาคมนายพลโคเนฟรายงานต่อสตาวกา (กองบัญชาการสูงสุด) ว่าจากผลของการสู้รบก่อนหน้านี้กองทัพโซเวียตได้เคลียร์ฝั่งขวาของแม่น้ำนีเปอร์ในเขตแนวรบของเขาแล้ว เขาขออนุมัติการตัดสินใจที่จะเปลี่ยนแนวรบกลางและปีกซ้ายไปเป็นแนวรับชั่วคราว เพื่อรอรับกำลังเสริมและเติมเสบียงยุทธโธปกรณ์รอการโจมตีไปยังกรือวึยรีห์ระหว่างวันที่ 5 ถึง 10 มกราคม 1944 สตาวกาอนุมัติแผนของเขาโดยกำหนดวันโจมตีระหว่างวันที่ 5 ถึง 7 มกราคม แนวรบได้รับการเสริมกำลังโดยกองทหารม้าพิทักษ์ที่ 5 ของแนวรบยูเครนที่ 4 ซึ่งมาถึงประมาณปลายเดือนธันวาคม รวมถึงรถถัง 300 คันและปืนใหญ่ขับเคลื่อนด้วยตนเอง 100 กระบอก

ตามคำสั่งของสตาฟกา (Stavka) โคเนฟและฝ่ายเสนาธิการได้จัดทำแผนการรุกขึ้น กองบัญาชาการแนวหน้าเสนอให้เปิดการโจมตีไปยัง คาซันกา และ เบเรซเนโกวาโตเย ทางด้านหลังของกองทัพเยอรมันที่ประจำการอยู่รอบ นีโคโปล จากนั้นแนวรบยูเครนที่ 2 จะร่วมมือกับแนวรบยูเครนที่ 3 และ 4 เพื่อทำลายกองกำลังเยอรมันบริเวณนีโคโปล อย่างไรก็ตาม จากความคืบหน้าของแนวรบยูเครนที่ 1 ในการรุกที่ ฌีโตเมียร์–เบียร์ดิชีฟ สตาฟกาจึงตัดสินใจปรับเปลี่ยนแผน เมื่อวันที่ 29 ธันวาคม ได้ออกคำสั่งฉบับใหม่ โดยสั่งให้แนวรบกลับมาเปิดการรุกอีกครั้ง ด้วยการโจมตีไปยัง คีรอฟกราด โดยใช้กองทัพอย่างน้อยสี่กอง (ซึ่งหนึ่งในนั้นต้องเป็นกองทัพรถถัง) ไม่เกินวันที่ 5 มกราคม การโจมตีมีเป้าหมายเพื่อทำลายกองกำลังเยอรมันรอบคีรอฟกราด และยึดเมืองจากทั้งทิศเหนือและทิศใต้ จากนั้นแนวรบจะเข้ายึด โนวูเครนกา และ โปโมชนายา และรุกคืบไปยัง เปอร์โวไมสค์บนแม่น้ำซูเทิร์นบัก ซึ่งจะต้องยึดหัวสะพานไว้ให้ได้ พร้อมกันนั้น แนวรบยังต้องเปิดการโจมตีรองด้วยกองทัพสองกองไปยัง ชโปลา และ คริสติโนฟกา

การโจมตีไปยัง คิโรโวกราด และ เปอร์โวไมสค์ มีจุดประสงค์เพื่อแบ่งกองทหารเยอรมันในยูเครนฝั่งขวาออกเป็นสองส่วน เพื่อช่วยเหลือแนวรบยูเครนที่ 1 และ 3 การโจมตีรองนี้มีจุดประสงค์เพื่อช่วยแนวรบยูเครนที่ 1 โอบล้อมและเอาชนะกองทหารเยอรมันในพื้นที่ คานีฟ และ ซเวนีโฮโรดก้า ตามคำสั่งของนาพลโคเนฟได้ปรับเปลี่ยนแผนการโจมตีกองทัพที่ 52 ของพลโทคอนสแตนติน โคโรเตเยฟ โดยจะโจมตีไปยัง บาลาเคลยา, ชโปลา และจากนั้นไปยัง คริสตินอฟก้า โดยหันกองทหารไปยัง คอร์ซุน-เชฟเชนคิฟสกี กองทัพที่ 53 ของพลโท อีวาน กาลานิน ซึ่งได้รับการสนับสนุนจากกองพลยานยนต์รักษาการณ์ที่ 5 ของพลตรี บอริส สควอร์ซอฟ จะโจมตีไปยัง มาลา วิสก้า

สำหรับการโจมตีหลักไปยังคิรอฟกราด แนวรบได้ใช้กลุ่มจู่โจมสองกลุ่ม กลุ่มจู่โจมทางเหนือ ได้แก่กองทัพรักษาการณ์ที่ 5 ของ พลโทอเล็กเซย์ เซเมโนวิช จาโดฟ และกองพลยานยนต์ที่ 7 ของพลตรี ฟีโอดอร์ คัตคอฟ จะโจมตีเมืองจากทางตะวันตกเฉียงเหนือ กลุ่มจู่โจมทางใต้ ประกอบด้วยกองทัพรักษาการณ์ที่ 7 ของ พลเอก มิคาอิล ชูมิโลฟ และ กองทัพรถถังรักษาการณ์ที่ 5 ของพลเอกพาเวล รอตมิสตรอฟจะโจมตีจากทางตะวันตกเฉียงใต้ โดยมีภารกิจในการล้อมและทำลายกองทหารเยอรมันในพื้นที่คิรอฟกราด จากนั้นจึงขยับการรุกไปยังโนวูเครนกาและโปโมชนายา

## อ้างอิง

### บรรณานุกรม
* 
* 
* 
* 
* 

หมวดหมู่:ความขัดแย้งในปี พ.ศ. 2487
หมวดหมู่:แนวรบด้านตะวันออก (สงครามโลกครั้งที่สอง)
หมวดหมู่:ปฏิบัติการทางทหารในสงครามโลกครั้งที่สองที่เกี่ยวข้องกับเยอรมนี